CELEX: 31976R3103
Language: el
Date: 1976-12-16 00:00:00
Title: Κανονισμός (ΕΟΚ) αριθ. 3103/76 τού Συμβουλίου τής 16ης Δεκεμβρίου 1976 περί τής ενισχύσεως γιά τόν σκληρό σίτο

Avis juridique important

|

31976R3103

Κανονισμός (ΕΟΚ) αριθ. 3103/76 τού Συμβουλίου τής 16ης Δεκεμβρίου 1976 περί τής ενισχύσεως γιά τόν σκληρό σίτο  

Επίσημη Εφημερίδα αριθ. L 351 της 21/12/1976 σ. 0001 - 0002 Ελληνική ειδική έκδοση: Κεφάλαιο 03 τόμος 16 σ. 0195  Ισπανική ειδική έκδοση: Κεφάλαιο 03 τόμος 11 σ. 0094  Πορτογαλική ειδική έκδοση : Κεφάλαιο 03 τόμος 11 σ. 0094 

ΚΑΝΟΝΙΣΜΟΣ (ΕΟΚ) αριθ. 3103/76 ΤΟΥ ΣΥΜΒΟΥΛΙΟΥ της 16ης Δεκεμβρίου 1976 περί της ενισχύσεως για τον σκληρό σίτοΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών(1), όπως τροποποιήθηκε τελικά από τον κανονισμό (ΕΟΚ) αριθ. 1143/76(2), και ιδίως το άρθρο 10 παράγραφος 4,  την πρόταση της Επιτροπής,  Εκτιμώντας:  ότι το άρθρο 10 του κανονισμού (ΕΟΚ) αριθ. 2727/75 προβλέπει ότι χορηγείται ενίσχυση για την παραγωγή, εντός της Κοινότητος, του σκληρού σίτου- ότι για τη βελτίωση της ποιότητος γενικώς και για να εξασφαλισθεί ότι ο συλλεγόμενος σκληρός σίτος θα είναι  κατάλληλος κυρίως για την παρασκευή ζυμαρικών διατροφής, πρέπει να προβλέπεται ότι τα ποιοτικά και τεχνολογικά χαρακτηριστικά, στα οποία ο σκληρός σίτος πρέπει να ανταποκρίνεται για να επωφελείται ενισχύσεως, θα προσδιορίζονται σε συνάρτηση με τους  στόχους αυτούς- ότι σύμφωνα με το άρθρο 10 παράγραφος 2 του κανονισμού (ΕΟΚ) αριθ. 2727/75 η ενίσχυση χορηγείται από τα Κράτη μέλη ανά εκτάριο σπαρθείσης και συγκομισθείσης εκτάσεως- ότι εν προκειμένω είναι λογικό να δεχθούμε ότι κάθε έκταση που εσπάρθη με σκληρό σίτο  και για την οποία έχουν πραγματοποιηθεί οι κανονιστικές εργασίες καλλιεργείας θα συγκομισθεί- ότι η ορθή λειτουργία του καθεστώτος της ενισχύσεως απαιτεί έλεγχο εκ μέρους των Κρατών μελών που να εγγυάται ότι η ενίσχυση χορηγείται μόνο για τις κατάλληλες εκτάσεις και για τα προϊόντα που δύνανται να τύχουν ενισχύσεως- ότι ο έλεγχος αυτός δύναται  να ασκηθεί αποτελεσματικά μόνο κατά την περίοδο αναπτύξεως- ότι προς το σκοπό αυτόν, πρέπει να προβλέπεται η καθιέρωση, από κάθε ενδιαφερόμενο Κράτος μέλος, καθεστώτος δηλώσεως αυτών των εκτάσεων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Η ενίσχυση που προβλέπεται στο άρθρο 10 του κανονισμού (ΕΟΚ) αριθ. 2727/75 χορηγείται από τα Κράτη μέλη για την παραγωγή σκληρού σίτου στο έδαφός τους, σύμφωνα με τους όρους που καθορίζονται στα ακόλουθα άρθρα.  2. Μία έκταση σκληρού σίτου θεωρείται ως σπαρθείσα και συγκομισθείσα κατά την έννοια του άρθρου 10 του κανονισμού (ΕΟΚ) αριθ. 2727/75, όταν αυτή έχει υποστεί τα κανονικά στάδια καλλιεργείας που είναι αναγκαία για την παραγωγή σκληρού σίτου και ο σίτος  ευρίσκεται στο στάδιο της αναπτύξεως.   Άρθρο 2  Ως σκληρός σίτος θεωρείται, κατά την έννοια του παρόντος κανονισμού, ο σίτος του είδους Triticum durum και τα υβρίδια που παράγονται από τη διασταύρωση ορισμένων καθαρών ποικιλιών του Triticum durum, τα οποία εμφανίζουν τον ίδιο αριθμό  χρωμοσωμάτων με αυτόν.   Άρθρο 3  Τα ποιοτικά και τεχνολογικά χαρακτηριστικά που απαιτούνται για να τύχει ενισχύσεως ο σκληρός σίτος, πρέπει να εγγυώνται ότι αυτό το προϊόν είναι κατάλληλο για να χρησιμοποιηθεί στην παρασκευή σιμιγδαλίων και στην παρασκευή ζυμαρικών και ότι τα  προϊόντα που προκύπτουν από τη μεταποίηση ικανοποιούν ορισμένες απαιτήσεις σχετικά, για την ανθρώπινη κατανάλωση.   Άρθρο 4  1. Τα Κράτη μέλη καθιερώνουν ένα καθεστώς διοικητικού ελέγχου που εγγυάται ότι το προϊόν για το οποίο έχει ζητηθεί η ενίσχυση ανταποκρίνεται στις αναγκαίες προϋποθέσεις για τη χορήγηση αυτής.  2. Προς επίτευξη των σκοπών του ελέγχου, τα Κράτη μέλη καθιερώνουν ένα καθεστώς δηλώσεως των εκτάσεων που έχουν καλλιεργηθεί και των ποικιλιών των σπόρων που χρησιμοποιήθηκαν. Η δήλωση αυτή επέχει θέση αιτήσεως ενισχύσεως.   Άρθρο 5  Τα Κράτη μέλη προβαίνουν σε επιτόπιο δειγματοληπτικό έλεγχο της ακριβείας των δηλώσεων που προβλέπονται στο άρθρο 4 παράγραφος 2.   Άρθρο 6  Το ποσό της ενισχύσεως που θα καταβληθεί υπολογίζεται βάσει της εκτάσεως που έχει καλλιεργηθεί.   Άρθρο 7  Τα Κράτη μέλη παραγωγοί ανακοινώνουν στην Επιτροπή τα ληφθέντα μέτρα κατ' εφαρμογή του παρόντος κανονισμού ως και τις σχετικές πληροφορίες κυρίως για τις εκτάσεις που έχουν τύχει ενισχύσεως.   Άρθρο 8  Ο κανονισμός (ΕΟΚ) αριθ. 1147/76 του Συμβουλίου της 17ης Μαΐου 1976 περί της χορηγήσεως ενισχύσεως για τον σκληρό σίτο(3) καταργείται. Εν τούτοις, παραμένει σε ισχύ για τον σκληρό σίτο που τυγχάνει ενισχύσεως για την περίοδο εμπορίας 1976/1977.    Άρθρο 9  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 16 Δεκεμβρίου 1976.  Για το Συμβούλιο Ο Πρόεδρος W. F. DUISENBERG  (1) ΕΕ αριθ. Ν 281 της 1.11.1975, σ. 1.  (2) ΕΕ αριθ. Ν 130 της 19.5.1976, σ. 1.  (3) ΕΕ αριθ. Ν 130 της 19.5.1976, σ. 11.